Ehdotus neuvoston asetukseksi (EY) toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun asetuksen (ETY) N:o 3677/90 muuttamisesta /* KOM/98/0022 lopull. - ACC 98/0016 */



Virallinen lehti nro C 108 , 07/04/1998 s. 0039



Ehdotus neuvoston asetukseksi (EY) toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun asetuksen (ETY) N:o 3677/90 muuttamisesta (98/C 108/06) KOM(98) 22 lopull. - 98/0016 (ACC) (Komission esittämä 26 päivänä tammikuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksessa (ETY) N:o 3677/90 (1) säädetään tiukasta vienti-, tuonti- ja kauttakulkuvalvonnasta 22 sellaisen aineen osalta, jotka voivat kulkeutua huumausaineiden tai psykotrooppisten aineiden laittomaan valmistukseen, huomattavaa määrää muita aineita, joista monilla käydään laajamittaista laillista kauppaa, on todettu käytettävän esiasteina synteettisten huumausaineiden (niin kutsutut designer-huumeet) laittomassa valmistuksessa, asetuksessa säädettyjen valvontajärjestelyjen laajentaminen koskemaan luokittelemattomia aineita lisäisi merkittävästi laillisen kaupankäynnin esteitä vaarantaen näin nykyisen valvontajärjestelmän tehokkuuden, tästä syystä on tarpeen ottaa yhteisön tasolla käyttöön luokittelemattomien aineiden vapaaehtoinen valvontajärjestelmä, joka perustuu viranomaisten ja alan yritysten yhteistyöhön ja jonka periaatteena on se, että alan toimijat ilmoittavat jäsenvaltioiden viranomaisille luokittelemattomiin aineisiin liittyvistä epäilyttävistä liiketoimista, on tarpeen antaa toimivaltaisille viranomaisille mahdollisuus toteuttaa tarkoituksenmukaiset toimenpiteet, jos vaikuttaa siltä, että luokittelemattomat aineet saattaisivat kulkeutua huumeiden laittomassa valmistuksessa käytettäviksi, esiastekemikaalien yhtenäisen valvontajärjestelmän takaaminen koko yhteisön alueella edellyttää kokemusten ja tietojen vaihtoa asetuksen (ETY) N:o 3677/90 10 artiklalla perustetussa komiteassa, ja kyseisen komitean tehtävänä on erityisesti laatia luettelo tämän asetuksen nojalla kaikissa yhteisön jäsenvaltioissa valvottavista luokittelemattomista aineista ja huolehtia tämän luettelon päivityksestä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3677/90 seuraavasti: 1. Korvataan 3 artiklan otsikko uudella otsikolla seuraavasti: "Luokiteltuihin aineisiin liittyvä yhteistyö" 2. Lisätään 3 artiklan jälkeen uusi artikla seuraavasti: "3 a artikla Luokittelemattomiin aineisiin liittyvä yhteistyö Jäsenvaltioiden on toteutettava tarvittavat toimenpiteet tiiviin yhteistyön luomiseksi toimivaltaisten viranomaisten ja toimijoiden välille siten, että toimijat ilmoittavat toimivaltaisille viranomaisille viipymättä vapaaehtoiselta pohjalta kaikista sellaisista seikoista, kuten luokittelemattomia aineita koskevista epätavallisista tilauksista tai liiketoimista, joiden perusteella on aihetta epäillä, että kyseiset tuontiin, vientiin tai kauttakuljetukseen tarkoitetut aineet voivat kulkeutua huumausaineiden tai psykotrooppisten aineiden laittomaan valmistukseen." 3. Lisätään 6 artiklan 2 kohtaan toinen alakohta seuraavasti: "Tämän asetuksen 1 artiklan 1 kohdassa esitettyjen tavoitteiden saavuttamiseksi sovelletaan ensimmäisen alakohdan säännöksiä soveltuvin osin myös muihin kemiallisiin aineisiin, jos on kohtuullista epäillä, että kyseiset aineet on tarkoitettu huumausaineiden tai psykotrooppisten aineiden laittomaan valmistukseen." 4. Lisätään 10 artiklan 1 kohtaan kolmas alakohta seuraavasti: "Erityisesti 3 a artiklaan perustuvan yhteistyön helpottamiseksi ja menettelyjen yhdenmukaistamiseksi koko yhteisön alueella komitea laatii ja pitää säännöllisin päivityksin ajan tasalla luettelon niistä luokittelemattomista aineista, joita tiedetään jäsenvaltioiden toimivaltaisten viranomaisten tai kansainvälisellä tasolla saatujen kokemusten perusteella käytettävän yleisesti huumausaineiden tai psykotrooppisten aineiden laittomaan valmistukseen. Komitea vahvistaa lisäksi, mihin tässä luettelossa mainittuihin luokittelemattomiin aineisiin sovelletaan 3 a artiklaa kaikissa jäsenvaltioissa. Komiteassa vaihdetaan yleisellä tasolla tietoja uusien aineiden tai uusien kulkeutumismenetelmien käytöstä, jotta asiaa koskevia yhteisön säännöksiä voitaisiin tarvittaessa vaikeuksitta mukauttaa." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 357, 20.12.1990, s. 1. Asetus sellaisena kuin se on viimeksi muutettuna asetuksella (ETY) N:o 900/92 (EYVL L 96, 10.4.1992, s. 1).